ନିର୍ମାଣଧିନ କୋଠା ଭୁଶୁଡି ଚାଲିଗଲା ୨ ଜଣଙ୍କ ଜୀବନ
ଚଣ୍ଡିଗଡ,୧୦।୧୦: ପଞ୍ଜାବର ମୋହଲିଠାରେ ଏକ ନିର୍ମାଣଧିନ କୋଠା ଭୁଶୁଡ଼ି ପଡିଛି। ଫଳରେ ୨ଜଣଙ୍କ ମୃତ୍ୟୁ ହୋଇଥିବା ବେଳେ ୨ ଜଣ ଆହତ ହୋଇଛନ୍ତି। ଆହତମାନଙ୍କୁ ଚିକିତ୍ସା ପାଇଁ ଡାକ୍ତରଖାନାକୁ ସ୍ଥାନାନ୍ତର କରାଯାଇଛି। ସୂଚନାଯୋଗ୍ୟ, ରବିବାର ରାତିରେ ମୋହାଲିର ସିଟି ସେଣ୍ଟରର ଏକ ନିର୍ମାଣଧିନ କୋଠା ଭୁଶୁଡି ପଡିଥିଲା। ଏଥିରେ ୨ ଜଣଙ୍କର ଘଟଣାସ୍ଥଳରେ ମୃତ୍ୟୁ ଘଟିଛି। ପୋଲିସ ଘଟଣାସ୍ଥଳରେ ପହଞ୍ଚି ଉଦ୍ଧାର କାର୍ଯ୍ୟ କରିବା ସହ ଘଟଣାର ତଦନ୍ତ ଚଳାଇଛି।